Diari Oficial de la Generalitat Valenciana


Sumari del DOGV 8334, del 09-07-2018 (2018/6542)

RESOLUCIÓ de 25 de juny de 2018, del president de l'Agència Valenciana del Turisme, per la qual es convoquen beques per a la realització de pràctiques professionals en matèria de turisme en dependències de la mateixa Agència (INVAT.TUR), per a l'exercici 2018.
--------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8334

Data del DOGV
:   09-07-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/6542


Data del document
:   25-06-2018

Organisme emissor
:   Agència Valenciana del Turisme

Tipus de document
:   Resolució

Anàlisi jurídica

 Descriptors 

:   * Agència Valenciana del Turisme
    * ajuda pública

RESOLUCIÓ de 25 de juny de 2018, del president de l'Agència Valenciana del Turisme, per la qual es convoquen beques per a la realització de pràctiques professionals en matèria de turisme en dependències de la mateixa Agència (INVAT.TUR), per a l'exercici 2018.  
  [2018/6542]  
L'execució de la política turística de la Generalitat, segons estableix la Llei 3/1998, de 21 de maig, de turisme de la Comunitat Valenciana, i disposa la nova Llei 15/2018, de 7 de juny, de turisme, oci i hospitalitat de la Comunitat Valenciana, correspon a l'Agència Valenciana del Turisme (que, amb la nova llei esmentada, es denominarà Turisme Comunitat Valenciana), ens públic de la Generalitat que, com assenyala el seu reglament (aprovat per Decret 209/2004, de 8 d'octubre, del Consell, que continua vigent fins que s'aprove el desplegament reglamentari de la nova llei i mentre no s'opose a aquesta), té entre els seus objectius d'interés general millorar la formació i professionalitat del sector turístic.  
L'impuls de la competitivitat turística requereix, entre altres factors, disposar de titulats qualificats i amb suficient nivell d'especialització tècnica que compten amb capacitat per a donar resposta a les profundes i ràpides modificacions que tenen lloc en el sector turístic.  
Amb la finalitat de contribuir a aquesta especialització tècnica i, al mateix temps, facilitar l'accés al món laboral de joves titulats, de manera que s'enriquisca la seua formació amb nous coneixements no solament teòrics sinó sobretot pràctics, l'Agència Valenciana del Turisme preveu la possibilitat de realitzar pràctiques professionals en les seues dependències, i es considera que la concessió de beques amb aquest objecte és l'instrument més adequat per a garantir la consecució d'aquestes finalitats.  
L'Institut Valencià de Tecnologies Turístiques (INVAT.TUR) de l'Agència Valenciana del Turisme assumeix entre els seus objectius generar i transferir coneixement en l'àmbit del turisme, afavorir la innovació en la gestió turística, adaptar l'oferta turística valenciana a les tendències del mercat i desenvolupar línies d'actuació en R+D+I adaptades a les necessitats del sector turístic, a través de la col·laboració amb organismes públics i privats.  
Mitjançant el Decret 20/2017, de 24 de novembre, del president de la Generalitat, s'han establit les bases reguladores per a la concessió de beques per a la realització de pràctiques professionals en matèria de turisme (DOGV 8188, 12.12.2017).  
La Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, en l'article 166 preveu els aspectes que, almenys, han de recollir les convocatòries de subvencions, naturalesa de la qual participen les beques, i aquests aspectes, així com d'altres relacionats amb la mateixa finalitat, es concretaran mitjançant la present resolució.  
En el preàmbul de l'esmentat Decret 20/2017 es fa constar que aquestes beques «no estan subjectes a la política de la competència de la Unió Europea en matèria d'ajudes públiques i, per tant, no és necessari notificar-les a la Comissió Europea, per no reunir els requisits de l'article 107.1 del Tractat de Funcionament de la Unió Europea, ja que per raó de la qualitat de les persones beneficiàries i de l'objecte de les beques, aquestes accions subvencionables no afecten la competència ni els intercanvis comercials entre els estats membres, ni tampoc afavoreixen determinades empreses o produccions». Durant el procediment d'elaboració d'aquestes bases, es va emetre un informe de no-subjecció, que juntament amb el llavors projecte normatiu va ser remés a la Direcció General de Finançament i Fons Europeus, que va comunicar que no es farien observacions al projecte normatiu.  
L'article 2 de l'esmentat Decret 20/2017, que aprova les bases reguladores, estableix que les convocatòries de beques es realitzaran mitjançant la resolució de la persona titular de la presidència de l'Agència Valenciana del Turisme, en concordança amb el que s'ha assenyalat quant a òrgans competents per a la convocatòria en l'article 160, apartat 4, lletra b de l'esmentada Llei 1/2015 i com ja assenyalava l'article 5, apartat 2, lletra g del mencionat reglament de l'Agència Valenciana del Turisme.  
En virtut d'allò que s'ha exposat i de conformitat amb els preceptes esmentats i altres de general i pertinent aplicació, resolc:  
Primer. Objecte  
Convocar la concessió de les beques que, per a la realització de pràctiques professionals durant l'exercici 2018 en dependències de l'Agència Valenciana del Turisme, es concreten seguidament, atenent la seua classe, titulació requerida, lloc de realització i nombre:  
1. De classe f: cinc beques en matèria d'investigació, desenvolupament i innovació, aplicades al turisme, amb el detall següent:  
- Una beca sobre investigació de mercats i tendències turístiques, destinada a graduats en Turisme, Turisme i Administració d'Empreses (TADE), Estadística i Publicitat i Relacions Públiques, amb realització de les pràctiques en l'Institut Valencià de Tecnologies Turístiques, situat a Benidorm (Alacant).  
- Una beca sobre intel·ligència i vigilància competitiva, destinada a graduats en Turisme i Turisme i Administració d'Empreses (TADE), Estadística i Publicitat i Relacions Públiques, amb realització de les pràctiques en l'Institut Valencià de Tecnologies Turístiques, situat a Benidorm (Alacant).  
- Una beca sobre tecnologies de la informació i comunicació, modalitat projectes tecnològics, destinada a graduats en Turisme i Turisme i Administració d'Empreses (TADE), Telecomunicacions i Informàtica, amb realització de les pràctiques en l'Institut Valencià de Tecnologies Turístiques, situat a Benidorm (Alacant).  
- Una beca sobre tecnologies de la informació i comunicació, modalitat comunicació en línia, destinada a graduats en Turisme i Turisme i Administració d'empreses (TADE), Ciències de la Informació, Comunicació Audiovisual i Publicitat i Relacions Públiques, amb realització de les pràctiques en l'Institut Valencià de Tecnologies Turístiques, situat a Benidorm (Alacant).  
- Una beca sobre investigació, desenvolupament i innovació en cuina, destinada a graduats en Ciència i Tecnologia dels Aliments, Nutrició i Dietètica, amb realització de les pràctiques en l'Institut Valencià de Tecnologies Turístiques, situat a Benidorm (Alacant).  
  
Segon. Finançament  
1. L'import global màxim destinat a la concessió de les beques que es convoquen mitjançant la present resolució serà, per a l'exercici 2018, de vint-i-un mil euros (21.000 ?), els quals seran finançats amb càrrec a la línia S000033, del capítol IV, del pressupost per a 2018 de l'Agència Valenciana del Turisme (Entitat 22), integrat dins dels pressupostos de la Generalitat, aprovats mitjançant la Llei 22/2017, de 29 de desembre, de pressupostos de la Generalitat per a l'exercici 2018. I per a l'exercici 2019, de seixanta-dos mil euros (62.000 ?), condicionat a l'existència de crèdit adequat i suficient.  
2. El període de durada de cada beca començarà el dia que s'indique en la resolució de la present convocatòria i s'estendrà fins al final del mes de desembre de 2018, de conformitat amb el principi d'anualitat pressupostària, recollit en l'article 25.1 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.  
Aquest període inicial de cada beca, podrà prorrogar-se, sense necessitat de nova convocatòria, per un període màxim de 12 mesos addicionals, sempre que el desenvolupament de l'activitat que s'estiga efectuant així ho requerisca o aconselle, quedant condicionada la possibilitat de pròrroga, en tot cas, a l'existència de crèdit adequat i suficient en els pressupostos de la Generalitat per a l'exercici 2019.  
3. Es procedirà al finançament de la quota d'empresa de la Seguretat Social de les persones adjudicatàries de la present convocatòria, amb càrrec a la mencionada dotació pressupostària, pels imports establits en la normativa vigent en la matèria, de conformitat amb el Reial decret 1493/2011, de 24 d'octubre, pel qual es regulen els termes i les condicions d'inclusió en el règim general de la Seguretat Social de les persones que participen en programes de formació, en desplegament del que es preveu en la disposició addicional tercera de la Llei 27/2011, d'1 d'agost, sobre actualització, adequació i modernització del sistema de la Seguretat Social.  
  
Tercer. Condicions de la concessió de les beques  
1. Aquesta convocatòria es realitza de conformitat amb les bases reguladores aprovades segons el Decret 20/2017, de 24 de novembre, del president de la Generalitat, pel qual s'estableixen les bases reguladores per a la concessió de beques per a la realització de pràctiques professionals en matèria de turisme (DOGV 8188, 12.12.2017), quedant condicionada per tant al que s'estableix en aquestes bases, entre els punts de les quals destaquen els que figuren detallats en els apartats següents.  
  
2. El procediment de concessió d'aquestes beques es tramitarà en règim de concurrència competitiva.  
3. Per a obtindre la condició de persona beneficiària de la beca hauran de reunir-se els requisits que determina l'article 3 de l'esmentat Decret 20/2017, de 24 de novembre, del president de la Generalitat, al final del termini de presentació de sol·licituds de la present convocatòria.  
4. Les pràctiques es realitzaran en les dependències de l'Agència Valenciana del Turisme que figuren concretades en el punt primer d'aquesta resolució. Així mateix, podran realitzar desplaçaments en funció de les necessitats formatives a complementar.  
5. L'activitat pràctica a desenvolupar consistirà en tasques adequades per a adquirir formació complementària i especialització, en relació amb la titulació exigida per a cada classe de beques en funció de la matèria pròpia de cadascuna d'aquestes, matèria detallada en l'article 1 del mencionat Decret 20/2017, que aprova les bases reguladores i que, igualment, apareix detallada en el punt primer de la present convocatòria.  
  
Quart. Termini de presentació, forma i documentació que s'ha d'adjuntar a la sol·licitud  
1. El termini per a la presentació de les sol·licituds serà de 15 dies hàbils a comptar des de l'endemà de la publicació de la present resolució de convocatòria en el Diari Oficial de la Generalitat Valenciana.  
  
2. La forma de presentació de les sol·licituds i documentació que ha d'adjuntar-se es realitzarà i ajustarà al que determinen els articles 6 i 7 del Decret 20/2017, de 24 de novembre, del president de la Generalitat.  
  
3. De conformitat amb el que es preveu en l'article 6.3 del Decret 20/2017, de 24 de novembre, del president de la Generalitat, les persones aspirants podran fer ús del servei d'assistència tècnica, a través del correu electrònic generalitat\_en\_qzc@kdm.ii, destinat a solucionar qualsevol problema tècnic relacionat amb la presentació electrònica d'aquesta sol·licitud.  
  
Cinqué. Criteris de valoració de les sol·licituds  
1. Les sol·licituds presentades es valoraran d'acord amb els criteris establits en l'article 4, «Barem per a avaluar els mèrits personals», del Decret 20/2017, de 24 de novembre, del president de la Generalitat.  
  
2. La valoració màxima que es podrà obtindre en l'entrevista/prova serà de 7 punts i seran considerats els cinc criteris assenyalats en l'apartat 1.e de l'article 4 del mencionat Decret 20/2017, la respectiva puntuació màxima del qual serà la següent: els criteris «profunditat de coneixements» i «facilitat d'adaptar-se a plantejaments diversos» seran puntuats fins a 2 punts, i els tres criteris restants fins a 1 punt.  
  
  
Sisé. Ordenació i instrucció. Comissió avaluadora  
1. L'ordenació i instrucció del procediment correspondrà, d'acord amb la vigent resolució d'organització de l'Agència, al personal i unitats administratives que realitzen les funcions atribuïdes a l'INVAT.TUR.  
   
2. De conformitat amb l'article 9 del Decret 20/2017, de 24 de novembre, del president de la Generalitat, es constitueix la següent comissió avaluadora, composta pels membres que es detallen:  
  
Beques classe f (Investigació, desenvolupament i innovació):  
- El director o la directora del Centre de Turisme de Benidorm de l'Agència Valenciana del Turisme, que actuarà com a president o presidenta de la comissió.  
- Un tècnic o tècnica de l'INVAT.TUR de l'Agència Valenciana del Turisme, que actuarà com a secretari o secretària de la comissió.  
- Un tècnic o tècnica de l'INVAT.TUR de l'Agència Valenciana del Turisme.  
  
Seté. Mitjans de publicació dels diferents tràmits  
Les publicacions de relacions i llistes que determina el procés de selecció s'efectuaran en la seu electrònica o portal institucional de la Generalitat en internet, https://sede.gva.es, així com en la pàgina web www.turisme.gva.es.  
   
Huité. Termini de resolució i notificació  
1. El termini màxim per a dictar i publicar les resolucions serà de tres mesos, a comptar de la data de publicació de la convocatòria, sense perjudici que puga ampliar-se en els termes previstos en la legislació bàsica de procediment administratiu comú. Conclòs aquest termini sense que s'haja dictat i publicat la resolució expressa, les persones interessades podran considerar desestimades les seues sol·licituds per silenci administratiu.  
2. La resolució de concessió es publicarà en el Diari Oficial de la Generalitat Valenciana, amb expressió de les bases, convocatòria, programa i crèdit pressupostari al qual s'imputen les beques atorgades, relació de les persones beneficiàries, quantitats concedides i la finalitat d'aquestes. La publicació de l'esmentada resolució produirà els efectes de notificació a les persones interessades, d'acord amb el que es disposa en la legislació bàsica de procediment administratiu comú, i s'inserirà la informació corresponent en la seu electrònica o portal institucional de la Generalitat en internet, https://sede.gva.es, així com en la pàgina web www.turisme.gva.es.  
   
Nové. Recursos  
La resolució de concessió de la beca que es dicte de conformitat amb aquesta convocatòria posarà fi a la via administrativa, i contra aquesta es podrà interposar un recurs potestatiu de reposició davant de l'òrgan que la dicte, en el termini d'un mes a comptar des de l'endemà de ser publicada, o bé, directament, un recurs contenciós administratiu davant dels jutjats contenciosos administratius de València, en el termini de dos mesos a comptar des de l'endemà de la publicació de la resolució, de conformitat amb el que disposa l'article 46 de la Llei 29/1998, de 13 de juliol, reguladora de la jurisdicció contenciosa administrativa.  
   
  
Deu. Quantia de les beques, règim de lliurament i justificació  
A l'efecte de la quantia de les beques, pagament i justificació d'aquestes, s'ajustarà al que s'estableix en el capítol V del Decret 20/2017, de 24 de novembre, del president de la Generalitat. De conformitat amb la Resolució de 22 de febrer de 2018, de la Conselleria d'Hisenda i Model Econòmic (DOGV 8261, 26.03.2018), la dotació econòmica inicial de cadascuna de les beques serà de 1.023,16 euros bruts mensuals.  
  
Onze. Efectes  
La present resolució produirà efectes l'endemà de ser publicada en el Diari Oficial de la Generalitat Valenciana. Contra aquesta resolució de convocatòria, que posa fi a la via administrativa, es podrà interposar un recurs contenciós administratiu, d'acord amb el que es preveu en l'article 46 de la Llei 29/1998, de 13 de juliol, reguladora de la jurisdicció contenciosa administrativa, dins del termini de dos mesos a comptar des de l'endemà de ser publicada, davant dels jutjats contenciosos administratius de València, si bé podrà interposar-se, potestativament, un recurs de reposició davant de la presidència de l'Agència Valenciana del Turisme en el termini d'un mes, d'acord amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques.  
  
València, 25 de juny de 2018.- El president de l'Agència Valenciana del Turisme: Francesc Colomer Sánchez.